LĒMUMS

Rīgā

11.10.2018. 53-7/\_\_

Rīgas Stradiņa universitātes (turpmāk – RSU) iepirkuma komisija (turpmāk - komisija): izveidota pamatojoties uz rektora 2018.gada 22.janvāra rīkojumu Nr. 5-1/17/2018 „Par pastāvīgās paplašinātās iepirkuma komisijas izveidi” un lēmumu par sašaurinātās iepirkuma komisijas sastāvu, šādā sastāvā:

|  |  |
| --- | --- |
| Komisijas priekšsēdētāja: | **Lelde Tauriņa-Lasmane**, Studiju departamenta Iepirkumu nodaļas vadītāja. |
| Komisijas locekļi:Eksperts: | **Aija Gulbe**, Studiju departamenta direktore.**Andulis Priednieks,** Finanšu departamenta direktors;**Inese Ribikauska**, Studiju departamenta Iepirkumu nodaļas Iepirkumu projektu vadītāja;**Māra Pilmane**, Anatomijas un antropoloģijas institūta direktore. |

2018.gada 8.oktobrī, Rīgā, Dzirciema ielā 16, iepirkuma “**Digitalizēta mikroskopa komplekta iegāde**”, ID Nr. RSU-2018/35/MA-SP/10000 ietvaros

**KONSTATĒJA:**

2018.gada 22.augusta komisijas sēdē (prot.Nr. 53-11/132/4) iepirkumā „**Mikroskopa demonstrācijas sistēmas komplekta un Digitalizēta mikroskopa komplekta iegāde**” (ID Nr. RSU-2018/29/MA-AK) tika konstatēts, ka iepirkuma 1.daļā nav iesniegti piedāvājumi. Komisija nolēma **izbeigt** iepirkumu 1.daļā, jo netika iesniegts neviens piedāvājums, pamatojoties uz nolikuma 38.6. punktu *“Ja Komisija konstatē, ka nav saņemts neviens piedāvājums, vai visi iesniegtie piedāvājumi atzīti par neatbilstošiem Nolikumā izvirzītajām atlases (kvalifikācijas) prasībām un/vai minimālajām tehniskajām prasībām, Komisija pieņem lēmumu iepirkuma procedūru izbeigt bez rezultāta”* un Ministru Kabineta 28.02.2017. noteikumu Nr. 107 “Iepirkumu procedūru un metu konkursu norises kārtība” *229.1.punktu “Pasūtītājs pieņem lēmumu izbeigt iepirkuma procedūru, ja atklātā vai slēgtā konkursā* *nav iesniegti piedāvājumi vai pieteikumi”.*

2018.gada 5.septembra komisijas sēdē (prot.Nr.53-11/137/1) tika apstiprināts nolikums plānotajam iepirkumam “**Digitalizēta mikroskopa komplekta iegāde**”, ID Nr. RSU-2018/35/MA-SP/10000**,** (turpmāk - nolikums).

Komisija, ņemot vērā Publisko iepirkuma likuma (turpmāk – PIL) 8.panta septītās daļas 1.punktu, nolēma rīkot sarunu procedūru ar **SIA “Faneks”, SIA “GenMedica Baltic” un SIA “Saint-Tech”** PIL 9.panta ietvaros.

2018.gada 8.oktobra komisijas sēdē (protokols Nr.53-11/154/2) komisija konstatēja, ka piedāvājumus iesnieguši pretendenti:

|  |  |
| --- | --- |
| **Pretendenta nosaukums** | **Piedāvājuma iesniegšanas datums un laiks** |
| SIA “Saint-Tech” | 14.09.2018., plkst. 14:05 |
| SIA “Faneks” | 17.09.2018., plkst.18:10 |
| SIA “GenMedica Baltic” | 18.09.2018., plkst.09:15 |

Komisija nosauc pretendentu iesniegto finanšu piedāvājumu līgumcenas EUR bez PVN:

|  |  |  |  |
| --- | --- | --- | --- |
| **Nosaukums** | **SIA “Saint-Tech”** | **SIA “Faneks”** | **SIA “GenMedica Baltic”** |
| Digitalizēta mikroskopa komplekta iegāde | 43 165.00 | 37 000.00 | 29 739.61 |

Komisija pamatojoties uz eksperta, atzinumu nolēma, ka pretendenta **SIA “GenMedica Baltic”** iesniegtais tehniskais piedāvājums ir **atbilstošs** tehniskajā specifikācijā izvirzītajām minimālajām prasībām, savukārt pretendentu **SIA “Faneks”** un **SIA “Saint-Tech”** tehniskie piedāvājumi ir **neatbilstoši** tehniskās specifikācijas izvirzītajām prasībām un tieši:

* **SIA “Faneks”** iesniegtais tehniskais piedāvājums neatbilst nolikumā izvirzītajām tehniskajām specifikācijām:
*“2.2.3. Pikseļa izmērs 20x objektīvam (0.5 NA): ne vairāk par 0.32 mikroni/ pikselis ->* ***Pretendents savā tehniskajā piedāvājumā piedāvā 0.46mikroni/pikselis, kas pārsniedz tehniskajā specifikācijā prasīto lielumu****;*

*2.2.4. Pikseļa izmērs 40x objektīvam (0.75 NA): ne vairāk par 0,16 mikroniem/ pikselis  ->* ***Pretendents savā tehniskajā piedāvājumā piedāvā 0.23mikroni/pikselis, kas pārsniedz tehniskajā specifikācijā prasīto lielumu****;*

*2.4.1.  Caurstarojošās gaismas objektīvi: vismaz 20x, 40x, 60x reižu objektīvi ->* ***Pretendents savā tehniskajā piedāvājumā piedāvā Caurstarojošās gaismas objektīvi: 20x, 40x objektīvi;***

*5.1. Nodrošina attēlu paraugiem ar biezumu vismaz līdz 200 mikroniem ->* ***Pretendents savā tehniskajā piedāvājumā un tam pievienotajā informatīvajā materiālā nav norādījis tehniskajā specifikācijā izvirzīto prasību****;*

*5.3. Skenēšanas režīmi: vismaz 5 dažādi režīmi ->* ***Pretendents savā tehniskajā piedāvājumā un tam pievienotajā informatīvajā materiālā nav norādījis tehniskajā specifikācijā izvirzīto prasību****”.*

* **SIA “Saint-Tech”** iesniegtais tehniskais piedāvājums neatbilst nolikumā izvirzītajām tehniskajām specifikācijām:

*“2.1.2. Galdiņā jābūt iespēja novietot: b) vismaz 1 slaidu ar izmēriem platumā vismaz no 5mm līdz 51mm, garumā vismaz no 5mm līdz 76mm. ->* ***Pretendenta tehniskajā piedāvājumā norādītie 1 slaida izmēri neatbilst platuma un garuma diapazons****;*

*2.1.4.X-ass gājiena diapazons: vismaz no 0 līdz 75 mm ->* ***Pretendents savā tehniskajā piedāvājumā un tam pievienotajā informatīvajā materiālā nav norādījis tehniskajā specifikācijā izvirzīto prasību****;*

*2.1.5.Y-ass gājiens diapazons: vismaz no 0 līdz 50 mm  ->* ***Pretendents savā tehniskajā piedāvājumā un tam pievienotajā informatīvajā materiālā nav norādījis tehniskajā specifikācijā izvirzīto prasību****;*

*2.2.3.Pikseļa izmērs 20x objektīvam (0.5 NA): ne vairāk par 0.32 mikroni/ pikselis ->****Pretendents savā tehniskajā piedāvājumā piedāvā 0.33mikroni/pikselis, kas pārsniedz tehniskajā specifikācijā prasīto lielumu****;*

*2.3.1. Ir vismaz 2 kameras: galvenā kamera un pārskata kamera ->* ***Pretendents savā tehniskajā piedāvājumā norādījis, ka piedāvā tikai 1 kameru****;*

*2.3.9. Krāsu dziļums (kamera): vismaz 12 bit->* ***Pretendents savā tehniskajā piedāvājumā un tam pievienotajā informatīvajā materiālā nav norādījis tehniskajā specifikācijā izvirzīto prasību****;*

*5.Skeneris:*

*5.1.Nodrošina attēlu paraugiem ar biezumu vismaz līdz 200 mikroniem->* ***Pretendents savā tehniskajā piedāvājumā un tam pievienotajā informatīvajā materiālā nav norādījis tehniskajā specifikācijā izvirzīto prasību****”.*

Atbilstoši nolikuma 7.6.punktam *“Komisijai ir tiesības atteikties no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no šajā iepirkuma nolikumā noteiktajām prasībām”.*

Atbilstoši nolikuma 6.1.punktam: *“Saskaņā ar PIL 51.panta ceturto daļu, piedāvājuma izvēles kritērijs ir saimnieciski izdevīgākais piedāvājums. Pasūtītājs atklāta konkursa ietvaros piedāvājumu salīdzināšanai un* ***izvērtēšanai izmantos tikai cenu - zemākā piedāvātā kopējā cena EUR (bez PVN)****,* ***jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē****”*.

Komisija, atbilstoši nolikuma 6.1.punktam, nolēma, ka par pretendentu, kuram būtu piešķiramas līguma slēgšanas tiesības atzīstams **SIA “GenMedica Baltic”**.

Iepirkumu komisija konstatēja, ka atbilstoši PIL 9.panta divdesmit pirmās daļas 1.punktam, pasūtītājs ir tiesīgs nepiemērot PIL 9.panta astotās daļas noteikumus, ja iepirkums atbilst PIL 8.panta septītās daļas 2. punkta b) un c) apakšpunktu nosacījumiem, t.i. pasūtītājs ir tiesīgs nepārbaudīt PIL 9.panta astotajā daļa norādīto izslēgšanas gadījumu esamību PIL 9.panta devītajā daļā noteiktajā kārtībā.

Ņemot vērā iepriekš minēto, pamatojoties uz PIL 9.panta trīspadsmito daļu un nolikuma 6.1.punktu, komisija:

**NOLĒMA:**

**saskaņā ar PIL 9.panta trīspadsmito daļu un nolikuma 6.1.punktu par uzvarētāju iepirkuma atzīt SIA “GenMedica Baltic”, reģ. Nr. 40103747792, Miera iela 43-3, Rīga, LV-1001 ar piedāvāto kopējo līgumcenu EUR 29 739.61 bez PVN**, slēgt līgumu, ņemot vērā nolikuma nosacījumus un sarunu procedūrā panākto vienošanos**.**

Lēmumu var pārsūdzēt viena mēneša laikā no tā spēkā stāšanās dienas Administratīvajā rajona tiesā Administratīvā procesa likumā noteiktajā kārtībā. Lēmuma pārsūdzēšana neaptur tā darbību.

|  |  |  |
| --- | --- | --- |
| Iepirkuma komisijas priekšsēdētāja: | */personas paraksts/* | L.Tauriņa-Lasmane |
| Komisijas locekļi: | */personas paraksts/* | A.Gulbe |
| Eksperts: | */personas paraksts/**/personas paraksts/**/personas paraksts/* | A.PriednieksI.RibikauskaM.Pilmane |

NORAKSTS PAREIZS

Iepirkumu komisijas priekšsēdētāja L.Tauriņa-Lasmane

Rīgā, 2018.gada 11.oktobrī